### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Der er ingen tvivl om, at vilkårene for borgerne på plejehjems -og handicapområdet kan forbedres og det kræver ressourcer: Mere personale, veluddannet arbejdskraft og ledere, der har pligt og ret til at sige fra både opad og nedad i systemet, hvis vilkårene er sådan, at der ikke kan ydes anstændige vilkår for borgere/klienter.

Hvor lederne kontinuerlig evaluerer om personalet bruger kræfterne på den rigtige måde i relation til borger/klienter: hvordan er arbejdet tilrettelagt, hvordan kan vi udvikle arbejdet og hvor ansvaret for borgerne fylder mere end overholdelse af budgettet. Visitationen af borger/ klienter skal kobles tæt på dem, der har det daglige ansvar.

Visioner og målsætninger

[adresse] har fine visioner og målsætninger om hvilken kommune vi skal være. Men, hvordan vi kommer fra målsætning til handlingerne, er der meget lidt om.

I [adresse] nye forståelsesramme, står der mange rigtige ting. Bl.a .at vi skal:

? gentænke kommunens rolle og vores tilgang til ledelse, styring og velfærds-udvikling.

? balancere det klassiske styringsmæssige fokus på sikker drift med en ledelsestilgang, der fremmer risikovillighed, innovation og samskabelse.

? styrke vidensinformeret ledelse og praksis ud fra et bredere vidensbegreb, hvor også delbare kvalitativ og erfaringsbaseret viden, får plads.

? tage både kvalitative og kvantitative data alvorligt, og vi skelner bevidst mellem

data, der egner sig til at underbygge langsigtet strategisk udvikling, og da-

ta til konkret, lokal kvalitetsforbedring.

? styrke fokus på opsamling af viden, som kan bruges til reel læring og kvalitetsudvikling i det lokale arbejde med kerneopgaven

FORSLAG TIL FORBEDRINGER

Vagtplaner

Udfra den kategorisering, der anvendes for borgerne/ klienterne indenfor de forskellige områder analyseres vagtplaner for hele døgnet. Her skal også være beskrivelse af hvilke personalegrupper, der er nødvendige for at yde den kvalificerede Daniella Johansen støtte borgene/ klienterne, har brug for.

Vagtplanerne skal sikre, at arbejdsmiljøet er godt, udfordrende og at kulturen på arbejdspladsen forebygger forråelse.

Vagtplaner skal sikre kontinuitet hos ydelser til den enkelte borger.

Vi ønsker oplyst hvor mange penge der er anvendt på vikarer i perioden fra 2010 til og med 2020 på det enkelte plejehjem/ i de enkelte hjemmeplejeområder/ sundhedsafdelinger.

Vi ønsker oplyst hvordan sygdoms-udviklingen har været iblandt personalet i perioden 2010-2020 på det enkelte plejehjem/ i de enkelte hjemmeplejeområder/ sundhedsafdelinger.

Vi ønsker oplyst hvor stor flovet har været af personale i perioden fra 2010-2020.

Fagforeninger (FOA, DSR, SL) og / borgere/ klienter/ brugergrupper inddrages i et projekt vedrørende vagtplaner og behov for kvalificeret personale sammen med forvaltningen. Herunder om selvkørende/faste teams vil forbedre ydelserne.

Kommunens eget vagtbureau

Kommunen skal oprette sit eget vagtbureau,

Normeringen bør være sådan at 1 sygemelding ikke kræver vikarer på det enkelte plejehjem/ i de enkelte hjemmeplejeområder/ sundhedsafdelinger.

Vikarer herudover skal dækkes af kommunens eget vagtbureau.

Behov for kvalificeret arbejdskraft

Der skal lægges en plan for hvordan vi kan få kvalificeret personale til social-og sundhedsområdet (sygeplejersker, social-og sundhedshjælpere/ assistenter).

Der må der gøres noget drastisk for at skabe gode og udfordrende arbejdsområder, hvor vilkårene er eftertragtede.

Fagforeninger (FOA, DSR, SL) og / borgere/ klienter/ brugergrupper inddrages i dette arbejde.

Kontinuerligt udvikling af arbejdet med borger/ klienter

For systematisk at inddrage den erfaringsbaserede viden, skal der være årlige samtaler mhp hvordan arbejdet kan udvikles til gavn for borgerne/ klienterne/pårørende/personalet. I disse samtaler er det [adresse] nødvendigt at have fokus på, hvad der skal til for at udvikle de velfærdstilbud, der er nødvendige først og fremmest for dem, der skal tages vare på.

Fagforeninger (FOA, DSR, SL) og / borgere/ klienter/ brugergrupper inddrages i et hurtigarbejdende projekt vedrørende udvikling af fokusgruppeinterview og spørgeskema.

Eventuelle input til hvem, hvad, hvordan og hvor mange ressourcer

Forslag om ekstra penge til området vedr. pleje-og omsorg samt handicapområdet:

Der skal afsættes mange penge til en genopretningsplan. Nogle af forslagene kan ikke gennemføres på et år fx at skaffe den nødvendige arbejdskraft.